РЕПУБЛИКА СРБИЈА
НАРОДНА СКУПШТИНА
Одбор за пољопривреду, шумарство
и водопривреду
12 Број 06-2/473-14
25. децембар 2014. године
Београд

3АПИСНИК
18. СЕДНИЦЕ ОДБОРА ЗА ПОЉОПРИВРЕДУ, 
ШУМАРСТВО И ВОДОПРИВРЕДУ, ОДРЖАНЕ 24. ДЕЦЕМБРА 2014. ГОДИНЕ

Седница је почела у 8,10 часова.

Седницом је председавао Маријан Ристићевић, председник Одбора.

Седници су присуствовали чланови Одбора: Милан Ковачевић, Миодраг Николић, Жарко Богатиновић, Марјана Мараш, Горан Ћирић, Велимир Станојевић, Арпад Фремонд, као и Владан Милошевић, Жељко Сушец, Надица Николић Танасијевић и Мирољуб Станковић, заменици чланова Одбора.

Седници нису присуствовали чланови Одбора: Јасмина Обрадовић, Верољуб Матић, Зоран Антић, Милија Милетић, Ђорђе Стојшић, Јован Марковић, Милан Кораћ, Душан Петровић и Сабина Даздаревић.

Седници је присуствовао и народни посланик: Милан Новаковић.

Поред чланова Одбора седници je присуствовао и народни посланик Марија Обрадовић.

Поред чланова Одбора седници су присуствовали: представници Министарства пољопривреде и заштите животне средине: Ненад Катанић, помоћник министра, проф. др Зоран Рајић, државни секретар, Драган Ињац, секретар министарства као и представници средстава јавног информисања.

Већином гласова усвојен је следећи

                            Д н е в н и  р е д

1.Разматрање Предлога закона о изменама и допунама Закона о подстицајима у пољопривреди и руралном развоју у појединостима, који је поднела Влада;

2.Р а з н о.

Пре преласка на разматрање прве тачке дневног реда усвојени су,  једногласно (11 за) записник 11, 12, 13. и 14. седнице Одбора, које су одржане 12. септембра, 2. октобра, 23. октобра и 17. новембра 2014. године, у тексту у коме су и предложене.

Прва тачка дневног реда - Разматрање Предлога закона о изменама и допунама Закона о подстицајима у пољопривреди и руралном развоју у појединостима, који је поднела Влада;

Председник Одбора је на основу члана 156. Пословника Народне скупштине отворио претрес у појединостима и констатовао да је на Предлог закона поднето 5 амандмана. 
Одбор је, на основу члана 156. став 3. Пословника Народне Скупштине, поднео Народној скупштини следећи

                             И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог законао изменама и допунама Закона о подстицајима у пољопривреди и руралном развоју.

Одбор је одлучио да предложи Народној скупштини да прихвати амандман:

- на члан 5, који су заједно поднели народни посланици Арпад Фремонд, Балинт Пастор, Ласло Варга, Елвира Ковач, Золтан Пек, Анамарија Вичек.

Одбор је одлучио да предложи Народној скупштини да одбије амандмане:

- на члан 2, који је поднео народни посланик проф. др Јанко Веселиновић;
- на члан 4, који је поднео народни посланик проф. др Јанко Веселиновић;
- на члан 13, који је поднео народни посланик проф. др Јанко Веселиновић;
- на члан 18, који су заједно поднели народни посланици Марко Ђуришић, проф. 	др Јанко Веселиновић, Александар Сенић, др Благоје Брадић, Бранка Каравидић, Биљана Хасановић Кораћ;

За известиоца Одбора на седници Народне скупштине одређен је Маријан Ристичевић, председник Одбора.

Друга тачка дневног реда – Разно

Под тачком Разно, Марија Обрадовић, координатор Женске парламентарне мреже је изнела иницијативу успостављања родне равноправности приликом доношења  аграрног буџета за 2015. годину. Одбор је на основу члана 56. Пословника Народне скупштине, донео следећи:

З А К Љ У Ч А К

I
1.	Одбор за пољопривреду, шумарство и водопривреду подржава захтев упућен према Влади, Министарству пољопривреде и Министарству финансија да се у оквиру руралног развоја посебно помогну пољопривредна газдинства чији су носиоци жене.
2.	Одбор подржава иницијативу да се у оквиру других мера пружи подршка женама које се баве пољопривредом и којe живе на селу.
3.	Одбор препоручује Министарству пољопривреде да у вези ИПА фондова едукативно и технички помогну женска удружења која делују на селу, да конкуришу код поменутих фондова.
II
1.	Одбор је још једном позвао Министарство пољопривреде и Владу да заштите пољопривредну производњу, а имајући у виду члан 41. тачка 2. Споразума о стабилизацији и придруживању. Посебно се указује на проблем на тржишту продаје стоке.

III
1.	Закључaк доставити Влади, Министарству пољопривреде и заштите животне средине и Министарству финансија.

У дискусији су учествовали народни посланици: Маријан Ристичевић, Милан Ковачевић, Владан Милошевић и Миодраг Николић.

Пошто других питања и предлога није било, седница је закључена у 9,00 часова.

Саставни део овог записника чини обрађени тонски снимак седнице Одбора.

   СЕКРЕТАР              		                                 		ПРЕДСЕДНИК                                                                                                      Вељко Рацковић                                         			      Маријан Ристичевић